Už sa vás niekedy váš známy z Číny opýtal,
"Aké je tvoje znamenie?"
Nemyslite si, že ide o všedný rozhovor.
Ak poviete, "Som Opica,"
okamžite vedia,
že máte buď 24, 36, 48 alebo 60 rokov.
(Smiech)
Zistenie znamenia je zdvorilý spôsob, ako sa opýtať na váš vek.
Na základe vášho znamenia vás taktiež ohodnotia.
Posúdia tak vaše šťastie alebo nešťastie,
vašu osobnosť, kariérne výhliadky
a ako sa vám bude dariť v danom roku.
Ak zdieľate svoje a partnerove zvieracie znamenie,
vytvoria si v mysli obraz o vašom osobnom živote.
Možno v čínsky horoskop neveríte.
Keďže je ním ovplyvnená štvrtina svetovej populácie,
bolo by múdre s tým niečo urobiť.
Čo je teda vlastne čínsky horoskop?
Väčšine ľudí na západe napadne grécko-rímsky horoskop,
kde sú znamenia rozdelené do 12 mesiacov.
Čínsky horoskop je iný.
Je to 12-ročný cyklus označený zvieratami,
začínajúci Potkanom a končiaci Prasaťom,
a nemá žiadnu asociáciu s hviezdnymi konšteláciami.
Napríklad, ak ste sa narodili v roku 1975, ste Zajac.
Môžete tam vidieť vaše znamenie?
Naši čínski predkovia vytvorili veľmi komplikovaný, teoretický rámec
založený na jin a jang, 5 elementoch a 12 zvieracích znameniach.
Viac ako tisíc rokov,
táto populárna kultúra ovplyvnila základné rozhodnutia ľudí,
ako pomenovanie detí, manželstvo, rodenie potomkov a prístup voči ľuďom.
Niektoré z dôsledkov sú skutočne úžasné.
Číňania veria, že niektoré znamenia spolu vychádzajú lepšie ako druhé.
Rodičia si tak vyberú určité roky na to, aby priviedli deti na svet,
pretože veria, že správnou kombináciou zvierat môže tímová práca
priniesť rodine blahobyt.
Na horoskop sa môžeme obrátiť aj pri vstupovaní do romantických vzťahov.
Som Prasa. Mala by som mať perfektný vzťah s Tigrami, Kozami a Zajacmi.
Číňania veria, že niektoré zvieratá sú prirodzenými nepriateľmi.
Ako Prasa si musím dať pozor na Hada.
Zdvihnite ruku, ak ste Had.
Porozprávajme sa neskôr.
(Smiech)
Veríme, že niektoré zvieratá majú viac šťastia ako iné,
napríklad Drak.
Narozdiel od západnej tradície,
čínsky Drak je symbolom moci, sily a bohatstva.
Je každého snom mať dieťa v znamení Draka.
Rodičia Jacka Maa musia byť veľmi pyšní.
A nie sú jediní.
V roku 2012, roku Draka,
pôrodnosť v Číne, Hong Kongu a Taiwane
vzrástla o 5 percent.
To znamená o milión detí viac.
S tradičnou preferenciou chlapcov,
pomer chlapec-dievča bol toho roku 120:100.
Keď títo Draci vyrastú,
budú čeliť oveľa náročnejšej konkurencii v láske a na pracovnom trhu.
Podľa BBC a tlačovej správy čínskej vlády,
v januári 2015 dosiahol počet cisárskych rezov svoj vrchol.
Prečo?
Bol to posledný mesiac roku Koňa.
Nebolo to preto, že majú tak radi kone,
ale preto, lebo sa snažili vyhnúť nešťastnému znameniu Kozy.
(Smiech)
Ak ste Koza, prosím necíťte sa zle.
Tamto sú deti Kozy.
Nepripadajú mi ako stroskotanci.
(Smiech)
Tiger je ďalšie nežiadúce zviera,
kvôli jeho prchkému temperamentu.
Mnoho čínskych regiónov zaznamenal ostrý pokles pôrodnosti
počas tých rokov.
Možno by sme mali pozerať na horoskop z druhého pohľadu,
keďže deti v znamení Tigra a Kozy budú čeliť omnoho menšej konkurencii.
Možno že oni sú tí šťastlivci.
Prešla som rebríček 300 najbohatších ľudí na svete podľa Forbes,
a je zaujímavé vidieť,
že najnežiadanejšie dve zvieratá, Koza a Tiger,
sú na vrchu rebríčka,
dokonca oveľa vyššie ako Drak.
Čiže by sme mali možno zohľadniť,
že je oveľa lepšie mať nižšiu konkurenciu.
Jedna posledná ale dôležitá vec:
veľa Číňanov robí svoje obchodné rozhodnutia
založené na indexe znamení horoskopu.
Hoci viera a tradícia znamení
funguje už viac ako tisíce rokov,
trend používania znamení pri dôležitých rozhodnutiach
prišiel až v posledných desaťročiach.
Naši predkovia boli zaneprázdnení chudobou, suchom,
hladomorom, vzburami, chorobami a občianskou vojnou.
Napokon Číňania majú čas, bohatstvo a technológiu
na to, aby si vytvorili ideálny život, ktorý vždy chceli.
Kolektívne rozhodnutie urobené 1.3 miliardami ľudí
spôsobilo kolísanie v ekonomike a dopyte po všetkom,
od zdravotnej starostlivosti a vzdelania po nehnuteľnosti a spotrebný tovar.
Keďže Čína hrá takú dôležitú úlohu v globálnej ekonomike a geopolitike,
rozhodnutia založené na horoskope a iných čínskych tradíciách
nakoniec ovplyvňujú každého na svete.
Sú tu nejaké Opice?
2016 je rok Opice.
Opice sú bystré, zvedavé, kreatívne a roztopašné.
Ďakujem.
(Potlesk)